Shavkat Mirziyoyev Yoshlar ittifoqi negizida Yoshlar ishlari agentligini tashkil etishni taklif qildi

Shavkat Mirziyoyev 27-dekabr kuni Muhammad al-Xorazmiy nomidagi maktabda yoshlar bilan uchrashuv o‘tkazdi. Bu haqda Prezident matbuot xizmati xabar bermoqda.

Uchrashuvda yoshlar hayotidagi muammolar, dolzarb vazifalar muhokama qilindi. Yoshlar ittifoqi negizida Yoshlar ishlari agentligi tashkil etish tashabbusi yig‘ilganlar tomonidan qo‘llab-quvvatlandi.
O‘sib kelayotgan avlod auditoriyasiga yo‘naltirilgan tele va radiokanallar, bosma nashrlarni birlashtirib, “Yoshlar media xoldingi” tashkil etish taklifi ham bildirildi.

“Yangi O‘zbekistonni, albatta, yoshlar bilan birga quramiz. 2020-yil yoshlarga oid davlat siyosatida tub burilish yili bo‘ladi”, – deya ta’kidlagan Prezident.
Yig‘ilishni videokonferensiya orqali O‘zbekistonning barcha hududlaridagi yoshlar kuzatib bordi.